CELEX: C2007/315/28
Language: lv
Date: 2007-12-22 00:00:00
Title: Lieta C-251/06: Tiesas (ceturtā palāta) spriedums 2007. gada 8. novembrī ( Unabhängiger Finanzsenat, Außenstelle Linz (Austrija) lūgums sniegt prejudiciālu nolēmumu) — Firma Ing. Auer — Die Bausoftware GmbH / Finanzamt Freistadt Rohrbach Urfahr (Netiešie nodokļi — Kapitāla piesaistīšana — Sabiedrības juridiskās adreses pārcelšana — No sabiedrības iekasētā kapitāla nodokļa atcelšana)

22.12.2007   
            
            
               LV
            
            
               Eiropas Savienības Oficiālais Vēstnesis
            
            
               C 315/17
            
         Tiesas (ceturtā palāta) spriedums 2007. gada 8. novembrī (Unabhängiger Finanzsenat, Außenstelle Linz (Austrija) lūgums sniegt prejudiciālu nolēmumu) — Firma Ing. Auer — Die Bausoftware GmbH/Finanzamt Freistadt Rohrbach Urfahr
   
   (Lieta C-251/06) (1)
   
   (Netiešie nodokļi - Kapitāla piesaistīšana - Sabiedrības juridiskās adreses pārcelšana - No sabiedrības iekasētā kapitāla nodokļa atcelšana)
   (2007/C 315/28)
   Tiesvedības valoda — vācu
   Iesniedzējtiesa
   Unabhängiger Finanzsenat, Außenstelle Linz
   Lietas dalībnieki pamata procesā
   
      Prasītāja: Firma Ing. Auer — Die Bausoftware GmbH
   
   
      Atbildētāja: Finanzamt Freistadt Rohrbach Urfahr
   
   Priekšmets
   Lūgums sniegt prejudiciālu nolēmumu — Unabhängiger Finanzsenat — 4. panta 1. punkta a) un g) apakšpunkta, 4. panta 3. punkta b) apakšpunkta un 7. panta 2. punkta Padomes 1969. gada 17. jūlija Direktīvā 69/335/EEK par netiešajiem nodokļiem, ko uzliek kapitāla piesaistīšanai (OV L 269, 12. lpp.), kurā grozījumi izdarīti ar Padomes 1985. gada 10. jūnija Direktīvu 85/303/EEK (OV L 156, 23. lpp.), interpretācija — Kapitāla nodoklis sabiedrībai, kura savu faktisko vadības centru ir pārcēlusi no dalībvalsts, kura kapitāla nodokli ir atcēlusi, uz dalībvalsti, kura kapitāla nodokli iekasē
   Rezolutīvā daļa:
   4. panta 1. punkta g) apakšpunkts un 3. punkta b) apakšpunkts Padomes 1969. gada 17. jūlija Direktīvā 69/335/EEK par netiešajiem nodokļiem, ko uzliek kapitāla piesaistīšanai, kurā grozījumi ir izdarīti ar Padomes 1985. gada 10. jūnija Direktīvu 85/303/EEK un Aktu par Austrijas Republikas, Somijas Republikas un Zviedrijas Karalistes pievienošanās nosacījumiem un pielāgojumiem Eiropas Savienībai pamatā esošajiem līgumiem ir interpretējami tādējādi, ka dalībvalsts atteikšanās iekasēt kapitāla nodokli neliedz šīs direktīvas 3. panta 1. punkta a) apakšpunktā minētajām kategorijām piederošu sabiedrību kapitāla nodokļa iekasēšanai kvalificēt par kapitālsabiedrību šīs direktīvas 4. panta 1. punkta g) apakšpunkta nozīmē, pārceļot faktiskās vadības centru no šīs dalībvalsts uz citu dalībvalsti, kurā šis nodoklis joprojām tiek iekasēts. Tomēr šāda interpretācija nedrīkstētu veicināt darbības, kurām ir raksturīga fiktīvu mehānismu izveidošana, lai tikai saņemtu nodokļu priekšrocības. Iesniedzējtiesai ir jāpārbauda, vai pamata lietā aplūkotie apstākļi ietver objektīvus apstākļus, kas veido šādu ļaunprātīgu praksi.
   
      (1)  OV C 212, 2.9.2006.